Държавен вестник, бр. 53, 2013 г., стр. 19

БРОЙ  53	
Д Ъ Р Ж А В Е Н  В Е С Т Н И К 	
СТР.  19  
на Европейския съюз и рамковите позиции към 
тях след постъпване на докладите на другите 
постоянни комисии.
(2) Народното събрание се произнася в 
8-седмичен срок за спазване на принципа на 
субсидиарност по проектите на законодателни 
актове на институциите на Европейския съюз, 
включени в годишната работна програма на 
Народното събрание.
(3) Когато установи неспазване на принципа 
на субсидиарност в проект на законодателен 
акт на институциите на Европейския съюз, 
Народното събрание изпраща мотивирано 
становище до председателите на Европейския 
парламент, на Съвета на Европейския съюз 
и на Комисията. В мотивираното становище 
Народното събрание посочва причините, по­
ради които смята, че проектоактът нарушава 
принципа на субсидиарност.
(4) Министерският съвет по искане на 
Народното събрание внася в Съда на Евро­
пейския съюз иск за неспазване на принципа 
на субсидиарност в даден законодателен акт.
Чл. 115. Комисията по европейските въ­
проси и контрол на европейските фондове 
изготвя доклад и го представя на председателя 
на Народното събрание, който го изпраща на 
Министерския съвет.
Чл. 116. (1) Когато проектът за акт на 
институциите на Европейския съюз засяга 
въпроси на външната политика или отбраната, 
Комисията по европейските въпроси и контрол 
на европейските фондове провежда съвместно 
заседание съответно с Комисията по външна 
политика или с Комисията по отбрана.
(2) При съвместни заседания се изготвя 
съвместен доклад на двете комисии.
Чл. 117. (1) Народното събрание участва 
в механизмите за оценка на изпълнението на 
политиките на Европейския съюз в рамките 
на пространството на свобода, сигурност и 
правосъдие, в политическия контрол на Евро­
пол и в оценката на дейностите на Евроюст.
(2) Народното събрание участва в процеду­
рите по преразглеждане на Договорите.
(3) Народното събрание разглежда молбите 
за присъединяване към Европейския съюз.
(4) Народното събрание участва активно 
в процеса на междупарламентарно сътрудни­
чество в Европейския съюз.
Чл. 118. Министерският съвет, в изпълнение 
на чл. 105, ал. 4 от Конституцията, внася отчет 
в Народното събрание за своите действия във 
връзка с приемането на актове от Европей­
ския съюз. В отчета се посочват и въпроси, 
по които при окончателното приемане на акта 
от институциите на Европейския съюз са въз­
никнали различия спрямо приетата позиция 
на българската страна.
Чл. 119. (1) Комисията по европейските 
въпроси и контрол на европейските фондове 
изслушва кандидатите за длъжности в инсти­
туциите на Европейския съюз, предложени от 
Министерския съвет.
(2) Кандидатите по ал. 1 са длъжни да се 
явят на заседание на Комисията по европей­
ските въпроси и контрол на европейските 
фондове и да отговарят на поставените от 
членовете є въпроси.
Чл. 120. (1) Министерският съвет текущо 
предоставя на Народното събрание информа­
ция за проектите за актове на Европейския 
съюз, които се отнасят до задълженията на 
Република България, които произтичат от 
нейното членство в Европейския съюз, както 
и за проекти на актове, в разработката на 
които участва.
(2) На всеки две седмици Народното събра­
ние и Министерският съвет обменят информа­
ция за актовете по ал. 1, като Министерският 
съвет текущо предоставя разработваните по 
тези актове рамкови позиции.
Чл. 121. Народното събрание организира 
и поддържа база данни за проекти за актове 
и други документи на институциите на Евро­
пейския съюз, както и за рамковата позиция 
по тях, изпратени на Народното събрание 
съгласно чл. 112, ал. 1.
Чл. 122. (1) Народното събрание изслушва 
доклад на министър-председателя в началото на 
всеки 6-месечен период на председателство на 
Европейския съюз за участието на Република 
България в процеса на вземане на решения на 
Европейския съюз през предходното председа­
телство и за задачите на Република България 
по време на текущото председателство.
(2) Народното събрание може да провежда 
изслушване на министър-председателя относно 
позицията на Република България в предстоящи 
заседания на Европейския съвет.
(3) В заседанията на Народното събрание 
по ал. 1 и 2 могат да участват без право да 
гласуват членовете на Европейския парламент 
от Република България.
Г л а в а  д в а н а д е с е т а
НАРОДНИ ПРЕДСТАВИТЕЛИ
Чл. 123. Всеки народен представител може 
да бъде избиран в органите на Народното съб­
рание. Той е задължен да участва в тяхната 
работа.
Чл. 124. (1) Народните представители запаз­
ват заеманата от тях длъжност в държавните 
или общинските учреждения или предприятия, 
търговските дружества с повече от 50 на сто 
държавно или общинско участие в капитала 
или бюджетните организации, като ползват 
неплатен отпуск до края на пълномощията 
им. Това се отнася и за изпълнителите по до­
говори за управление на търговски дружества 
с повече от 50 на сто държавно или общинско 
участие в капитала, но за не повече от края 
на срока на договора.